ครม.เตรียมพิจารณาทบทวน EIA-EHIA โรงไฟฟ้าถ่านหินกระบี่วันนี้
ครม.เตรียมพิจารณาทบทวน EIA-EHIA โรงไฟฟ้าถ่านหินกระบี่วันนี้ (21 ก.พ.)
21 ก.พ. 2560

รายงานข่าวจากกทำเนียบรัฐบาล เปิดเผยว่า การประชุมคณะรัฐมนตรี (ครม.) วันนี้ (21 ก.พ.) พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) จะเป็นประธานการประชุม โดยวันนี้ ครม.จะมีการพิจารณาข้อเสนอของคณะกรรมการนโยบายพลังงานแห่งชาติ (กพช.) ที่ให้เดินหน้าโรงไฟฟ้าถ่านหินกระบี่ โดยการจัดทำผลกระทบสิ่งแวดล้อม (EIA)  จะต้องให้ประชาชนมีส่วนร่วมด้วย พร้อมทั้งนำความเห็นของคณะกรรมการไตรภาคีมาประกอบการพิจารณา
นอกจากนี้ นายวิษณุ เครืองาม รองนายกรัฐมนตรี ฝ่ายกฎหมายจะแจ้งให้ที่ประชุม ครม.รับทราบรายละเอียดร่างรัฐธรรมนูญฉบับใหม่ที่ผ่านการแก้ไขหมวดพระมหากษัตริย์ ซึ่งรัฐบาลได้นำขึ้นทูลเกล้าทูลกระหม่อมไปแล้ว เมื่อวันที่ 17 ก.พ. โดยขั้นตอนต่อไปขึ้นกับการมีพระบรมราชวินิจฉัยพระราชทานกลับมาตามกรอบเวลา 90 วัน  อีกทั้งเตรียมเปิดเผยรายละเอียดเนื้อหาร่างรัฐธรรมนูญที่แก้ไขแล้วเสร็จให้ประชาชนได้ศึกษา 